Oaspeţii au deschis scorul pe El Sadar, prin Vinicius Junior, dar gazdele au egalar rapid, în minutul 7, prin Budimir. Madrilenii au trecut la conducere cu golul din minutul 18 al lui Dani Carvajal şi au rezolvat partida în partea secundă. Brahim Diaz a făcut 3-1 în minutul 61, iar Vinicius Junior a reuşit dubla cu golul din minutul 64, când a ridicat scorul la 4-1 pentru Real.
Osasuna nu a mai putut decât să reducă din diferenţă, în minutul 90+1, prin Iker Munoz, iar Real s-a impus cu 4-2, nu înainte ca Arda Guler să trimită în bară, de la centrul terenului, după ce l-a văzut ieşit pe portarul gazdelor.
Madrilenii conduc în clasament, cu 72 de puncte, la zece puncte de ocupanta locului secund, Girona. Osasuna e pe 10, cu 36 de puncte.